
Местна комисия за борба срещу противообществените        прояви на малолетните и непълнолетните

         			О  Т  Ч Е  Т					
   за дейността на комисията през 2023 година
(резюме)

I. ОРГАНИЗАЦИОННО СЪСТОЯНИЕ НА МЕСТНАТА КОМИСИЯ		
	Законосъобразност на състава.
	Съставът на МКБППМН е законосъобразен. В него са включени  длъжностни лица по чл.6, ал.2 от Закона за борба срещу противообществените прояви на малолетните и непълнолетните (ЗБППМН), а именно: представители на общинската администрация; представител на Дирекция „Социално подпомагане”, на полицията, РУО и БЧК, както и опитни педагози, клиничен психолог, юрист, лекар, общественици. Председател на местната комисия е заместник кмет в община Кърджали.
	Съгласно чл.6, ал.3 от ЗБППМН секретарят на комисията е  назначен на  щат като старши експерт в общинска администрация към Дирекция „ Хуманитарни дейности“ на длъжност - Секретар на МКБППМН, с квалификация психолог и педагог.
	
ІІ.   ДЕЙНОСТ НА КОМИСИЯТА.

         Основна дейност на Комисията е образуването и разглеждането на възпитателни дела на малолетни и непълнолетни извършители на противообществени прояви по преписки на Районна прокуратура  и  Р У на МВР. За отчетния период са разгледани 37 възпитателни  дела с  47 извършители в т.ч. 20 малолетни и 27 непълнолетни лица, на които са наложени общо 48 възпитателни мерки по ЗБППМН. 
Ранна превенция на малолетни и непълнолетни. 	
Осъществява се главно в училищата. Превантивната дейност е съобразена с микроклимата в конкретното училище, с района и спецификата на рисковите фактори. Съвместната ни дейност включва срещи-разговори на представители на комисията с училищните ръководства, педагогически съветници, класни ръководители, учители, УКП. Успешно продължава  дейността на Приемната на местната комисия в училище (ПМКУ) и клубовете по интереси, в които работят обществени възпитатели от МК. 										Планират се беседи за часа на класния ръководител, за различни възрастови групи, касаещи превенция на асоциални и криминални прояви, опасни зависимости и др.  Децата в риск, с рискови прояви, нарушаващи реда и правилата в училище се насочват за индивидуална корекционно-възпитателна работа с обществен възпитател, към ПМКУ, клубове по интереси и училищни мероприятия, а при необходимост към клиничен психолог – член на МК.
            И тази година осъществихме много дейности и мероприятия свързани с превенция на детското асоциално и девиантно поведение. Проведохме и редица обучителни семинари за специалисти , деца и младежи съвместно с ОСНВ и ПИЦ-Кърдджали, както и с други институции и организации имащи отношение в работата с подрастващи млади хора. Издадохме информационни материали с превантивен характер.
            МКБППМН съвместно с Община Кърджали и тази година се включи в организирането , отбелязването и осъществяването на големите празници в календара. Посланието ни беше «Заедно срещу агресията»  и «Не на вандализма и агресията – да пазим нашия град чист и красив».

